
REPUBLIKA HRVATSKA 				       
TRGOVAČKI SUD U PAZINU 						
52000 PAZIN, Dršćevka 1 						        
                                                                                			     St-248/2026-15
                 
Z A P I S N I K
Od 2. rujna 2026.
Sastavljen kod Trgovačkog suda u Pazinu,
ročište radi utvrđivanja pretpostavki za otvaranje stečajnog postupka nad dužnikom
ČEGRANE d.o.o., Vrsar, Marina Vrsar bb, OIB: 69540119809
  
OD SUDA PRISUTNI:
Adrijana Labinjan Skok, sutkinja 
Jasmina Matika, zapisničarka

Početak u 9:30 sati. Ročište je javno.
Utvrđuje se da su pristupili:
- Za predlagatelja: nitko
- Za dužnika: član uprave Florim Seferi

	Konstatira se da je rješenje o pokretanju prethodnog postupka nad dužnikom objavljeno na e-Oglasnoj ploči sudova dana 8.7.2026.

Prisutan Florim Seferi upozorava se na dužnost kazivanja istine, da ne smije ništa prešutjeti i da bi davanje lažnog iskaza predstavljalo kazneno djelo, te nakon toga izjavljuje da je društvo vlasnik poslovnog prostora u kojem se obavlja ugostiteljska djelatnost. Društvo nema u vlasništvu nikakvo vozilo. Kad me se pita za Ford Focus mogu reći da je vozilo odjavljeno i nije u voznom stanju, možda vrijedi cca 300 – 500 eura. Društvo ima u vlasništvu opremu koja se nalazi u poslovnom prostoru te služi za obavljanje ugostiteljske djelatnosti – bistro. Riječ je o štednjacima, hladnjacima i sl. Ne mogu se izjasniti koliko vrijedi ta oprema kao ni poslovni prostor. Društvo obavlja djelatnost, posluje, ima 5 zaposlenika te postoji namjera odblokirati račun u roku od cca 10-ak do 15 dana.

	Sutkinja donosi
r j e š e nj e

Odluka će biti donesena u pisanom obliku.

Ovaj zapisnik će se objaviti na e-oglasnoj ploči suda. 


Dovršeno u 9:40 sati.


    Sutkinja:
		
									Za dužnika:
                		 						
      Zapisničarka: 
